VAIO-käyttöopas

Task

# VAIO-tietokoneen siivoaminen

Jos VAIO-tietokone on muuttunut epävakaaksi, on suositeltavaa käyttää Windowsin siivoustoimintoa. Voit siivota tietokoneen toimimalla seuraavien ohjeiden mukaisesti.
Huomautus

- 64 tai 128 Gt:n SSD-aseman sisältävät mallit eivät tue siivoamistoimintoa. Voit tarkistaa SSD-aseman kapasiteetin painamalla ASSIST-painiketta VAIO-tietokoneen virran ollessa katkaistuna. Kun VAIO Care Rescue Mode-näyttö tulee näkyviin, valitse Start BIOS setup.

1. Paina ASSIST-painiketta VAIO-tietokoneen virran ollessa katkaistuna.

VAIO Care Rescue Mode -näyttö tulee näkyviin.

1. Valitse Recover or maintain your system.

Toimi näytön ohjeiden mukaan, kunnes Valitse asetus (Choose an option) -näyttö tulee näkyviin.

1. Valitse ensin Aloita vianmääritys (Troubleshoot) ja sitten Siivoa tietokone (Refresh your PC).

Useimmat käyttäjän tiedot, jotka on tallennettu sisäiselle tallennuslaitteelle, osa Windows-asetuksista ja kaikki kohteesta Windows-kauppa (Windows Store) ladatut sovellukset säilytetään, kun siivoat VAIO-tietokoneen. Kaikkia tietyissä kansioissa sijaitsevia sovellusten asetuksia tai tiedostoja ei ehkä säilytetä.
Tarkista seuraavasta luettelosta, mitkä asetukset säilytetään ja mitkä poistetaan, kun suoritat siivoustoiminnon.

### Asetukset, jotka säilytetään VAIO-tietokonetta siivottaessa

Seuraavat asetukset säilytetään, kun siivoat VAIO-tietokoneen.

- kirjastoasetukset

- käyttäjätilit (paikalliset, toimialueen ja Microsoft-tilit) ja ryhmien jäsenyydet

- toimialueasetukset

- Windows Update -asetukset

- aloitus- ja lukitusnäyttöjen tausta

- työpöydän teemat

- kansainväliset asetukset

- langattomien verkkojen profiilit

- Windowsin Tervetuloa-ohjelmaan määritetyt asetukset.

### Asetukset, jotka poistetaan VAIO-tietokonetta siivottaessa

Seuraavien kansioiden sisältämät tiedot poistetaan, kun siivoat VAIO-tietokoneen.

- \Windows

- \Program Files

- \Program Files(x86)

- \ProgramData

- \Users\<käyttäjätunnus>\AppData

Huomautus

- Tallenna tärkeät tiedot etukäteen.

- Tekijänoikeudellisesti suojatut tiedot, kuten digitaaliset lähetystiedot ja digitaalisella toisto-ohjelmalla hallittavat musiikkitiedostot eivät ehkä ole käytettävissä VAIO-tietokoneen siivoustoiminnon suorittamisen jälkeen, vaikka niiden sijainti ei muuttuisi.
  Lisäohjeita on käyttämäsi sovelluksen mukana toimitetussa ohjetiedostossa.

Vihje

- Tietokoneen toimitushetkellä asennettuna olleet sovellukset ja Windows-kauppa (Windows Store)-sovellukset säilytetään, mutta kaikki tietokoneen ostamisen jälkeen asentamasi työpöytäsovellukset poistetaan.

Aiheeseen liittyvää
Tietoja palauttamisesta
Palauttaminen palautusosiosta
Palauttaminen palautusvälineeltä
Palautusta koskevia huomautuksia